અમદાવાદઃ વર્ષ 2016માં દેશની પ્રથમ 20 સ્માર્ટસિટી માટે અમદાવાદ શહેરની પણ પસંદગી કરવામાં આવી હતી. જોકે ત્યારથી જ AMC દ્વારા શહેરના સિવિક સેન્ટરોથી લઈને ટ્રાન્સપોર્ટેશન સુધીના મોટા ભાગના કાર્યો ઓનલાઈન થાય તેના પર વધારે ભાર મૂકવામાં આવે છે. ત્યારે હવે 2008થી અમદાવાદમાં ચાલતી BRTS બસોને પણ કેશલેસ બનાવવા માટે એક નિર્ણય લેવામાં આવ્યો છે. જે મુજબ BRTSમાં મુસાફરી કરનારા અમદાવાદીઓને હવે ટિકિટ માટે રોકડ રકમ સાથે રાખીને નહીં ફરવું પડે.